《九日邹崖吊古》
明代·苏胤适

岸帻编萸九日村，孤臣万里旧盘蹲。只将正气留天地，不爱英魂叩阖阍。

山石嶙峋层汉出，江流澎湃撼崖喧。低徊未尽伤忠思，峭壑悲风起暮猿。

作者简介：苏胤适，字景南，号粤溟。顺德人。以行伍历功升黄冈营守备。清兵入粤，战死。事见清罗学鹏《广东文献·二集》卷二《赠参府粤溟苏公墓志》。